open-index/open-wikipedia-markdown huggingface dataset:
מעבדת המחקר של צי ארצות הברית

**מעבדת המחקר של צי ארצות הברית** (באנגלית:**United States Naval Research Laboratory (NRL)** היא מוסד מחקר ששייך לצי ארצות הברית ולחיל הנחתים של ארצות הברית. המעבדה הוקמה בשנת 1923 בהמלצת תומאס אדיסון. המעבדה עוסקת במחקר בתחומים כמו תורת החומרים, פיזיקת פלזמה, חקר החלל ולוחמה אלקטרונית.

המעבדה ממומנת מקרנות הצי לכן אין לה שורה ייעודית בתקציב ארצות הברית. בשנת 2016 תקציבה היה כמיליארד $.

## היסטוריה
בשנת 1915 תומאס אדיסון פרסם מאמר בו הציע לממשלה להקים מעבדת מחקר גדולה. בשנת 1916 קונגרס של ארצות הברית תיקצב את הפרויקט ב-1.5 מיליון $. מסיבות שונות הקמת המוסד התעקבה והוא התחיל לפעול בשנת 1923. אדיסון היה ראש הוועדה המייעצת. בתחילה המעבדה כללה מחלקות רדיו ואקוסטיקה. הם עסקו במחקרים בתחום רדיו והתפשטות קול מתחת למים. בתחילת שנות ה-40 של המאה ה-20 נוספו מחלקות אופטיקה, כימיה, מכניקה וחשמל, מטלורגיה ותקשורת. במהלך מלחמת העולם השנייה מספר עובדים גדל מ-396 ל-4400 ותקציבה עלה ל-13.6 מיליון $.

המעבדה נכנסה לתחום חקר החלל. היא הובילה תוכנית ואנגארד, מהפרויקטים הראשונים של ארצות הברית בתחום. בסוף שנות ה-50 של המאה ה-20 מהנדסי המעבדה הובילו תוכנית חדשנית שהסתיימה בשיגור לוויין ריגול ראשון של ארצות הברית. מערכת ניווט לוויינית שפותחה על ידי המעבדה הייתה מערכת ראשונה מסוגה שהופעלה. בשנת 1976 הופעלו לוויינים ראשונים של מערכת NOSS. המעבדה ממשיכה בפיתוחי לוויינים שונים גם במאה ה-21.

סניף המעבדה במונטריי עוסק בחיזוי מזג אוויר בהתבסס על צי של 18 לוויינים.

בתחילת שנות ה-20 של המאה ה-20 המעבדה נכנסה לתחום בדיקות ללא הרס ובדיקת מצב אוניות הצי. ידע זה נוצל בהמשך לבדיקות כור גרעיני ומכלי אחסון של חומרים מסוכנים. המעבדה פיתחה שיטות גידול גבישים GaAs שמנוצלים שתחומים רבים.

המכ"ם הראשון של ארצות הברית נבנה בשנות ה-20 על ידי מדעני המעבדה. בשנת 1939 מכ"ם מתוצרת מעבדה הותקן לראשונה על אוניית הצי. ניצול טכנולוגיה זו תרם להצלחות בקרבות ימיות של מלחמת העולם השנייה.

בשנת 1939 המעבדה נכנסה לתחום מחקר גרעיני. שיטת העשרת אורניום שפותחה במעבדה הועברה למדעני תוכנית מנהאטן.

במחקרי פיזיקה מדעני המעבדה עוסקים בתחומים שונים. בשנת 1985 עובדי המעבדה הרברט האופטמן וג'רום קרל זכו בפרס נובל לכימיה על הישגיהם בפיתוח שיטות ישירות לקביעת מבנה גבישי.

עם התפתחות המחשוב, המעבדה נכנסה לתחום לוחמה אלקטרונית ובינה מלאכותית. בשנות ה-90 של המאה ה-20 עובדיה פיתחו ניתוב בצל לתקשורת בטוחה.

## מבנה המעבדה
המעבדה מבוססת על עובדים אזרחים. ככלל זה אזרחי ארצות הברית ללא אזרחות נוספת. ב-2015 במעבדה עבדו 2540 מעדנים אזרחים ופחות ממאה קציני צי ארצות הברית. היא כוללת כיום 4 מחלקות מחקר:
* "מחלקת מערכת" שעוסקת בחקר מכ"ם, טכנולוגיית מידע, אופטיקה ולוחמה אלקטרונית
* "מחלקת תורת החומרים וטכנולוגיה" שעוסקת בתחומים אלו לטובת הצי.
* "מחלקת אוקיינוס, אטמוספירה וטכנולוגיה" שעוסקת בתחומים שונים של מדעי כדור הארץ.
* "מרכז ימי לטכנולוגיית חלל" שעוסק בתחומים שונים של חקר החלל תוך שימוש בלוויינים.

בשנת 2001 הוקם מכון לננוטכנולוגיה בו משולבים מדענים ממחלקות שונות. בשנת 2012 הוקמה מעבדה למערכות עצמאיות (Laboratory for Autonomous Systems Research).

המטה הראשי של הארגון ממקום בוושינגטון די סי. בנוסף לכך מעבדה מפעילה מספר אתרים ברחבי ארצות הברית.

## קישורים חיצוניים

* תיאור פעילות המעבדה (2014)
* רשימת לוויינים של NRL

קטגוריה:צי ארצות הברית
קטגוריה:מכוני מחקר אמריקאיים
קוויטייה

**קוויטֶייה** (בנורווגית: **Kvitøya,** "אי לבן") הוא אי בארכיפלג סבאלברד באוקיינוס הארקטי, בשטח של . זהו החלק המזרחי ביותר של ממלכת נורווגיה. הנחלה הארקטית הרוסית הקרובה ביותר, האי ויקטוריה, נמצאת במרחק  מזרחה .

האי מכוסה כמעט לחלוטין על ידי קוויטייקולן, כיפת קרח בשטח של  עם כיפה קלאסית בצורת שעון חול, שהעניקה לו את שמו. שטחי היבשה המעטים נטולי הקרח כוללים כל אחד מהם רק כמה קילומטרים רבועים גדולים ועקרים מאוד וסלעיים, הגדול ביותר הוא Andréeneset בפינה הדרום־מערבית של האי. קוויטֶייה הוא חלק משמורת הטבע נורדאוסט-סבאלברד.

## אטימולוגיה
השם הנוכחי ניתן על ידי צייד הלווייתנים יוהאן קילסן מטרומסה ב-1876. האיות המקורי של השם משנת 1876 היה Hvidøen (דנית-נורווגית). בשנת 1927, הוא שונה ל -Kvitøya . כמו שמות אחרים באיים ובאזורים הארקטיים והאנטארקטיים הנורווגיים, הצורה הנינורסקית של נורווגית נורווגית ספרותית הייתה Hvitøyen או Hvitøya .
ממוזער|קוויטייה - האי הלבן
## היסטוריה
האי קוויטֶייה התגלה על ידי ההולנדי קורנליס גילס בשנת 1707, ונקראה בתחילה 'ארץ גילס' או 'ארץ גיליס'  במפות בצורות, בגדלים ובמיקומים שונים לאורך מאות השנים.  

### משלחת הבלונים הארקטית של אנדרה
ממוזער| אנדרטה למסע הבלונים הארקטי של אנדרה
האי היה מקום המנוחה של משלחת הבלונים הארקטית של אנדרה משנת 1897, שאורגנה על ידי סלומון אוגוסט אנדרה. המשלחת ניסתה לטוס מעל הקוטב הצפוני בכדור פורח, אך נאלצה לרדת על הקרח כ- מצפון לקוויטֶייה ב-14 ביולי, פחות משלושה ימים לאחר שיגורם. הם הגיעו לאי ברגל ב-6 באוקטובר והתיישבו בחלק נטול הקרח היחיד באי, במה שנקרא כיום Andréeneset.

גורל המשלחת במשך שנים רבות היה אחת התעלומות הגדולות של הקוטב הצפוני, עד ששרידיה התגלו על ידי הספינה ברטוואג ב-1930, למעלה משלושים שנה לאחר מכן, ויומנים, יומנים של תצפיות מדעיות ותצלומים - לוחות שליליים מזכוכית, אשר הוקפאו עמוק וניתן היה לפתח אותם - נמצאו באתר. חוקרים מודרניים גורסים ששלושת חברי המשלחת מתו תוך שבועיים מהגעתם לאי, ככל הנראה על ידי דב קוטב.

אנדרטה לזכר שלושת הגברים, נילס סטנדברג, סלומון אוגוסט אנדרה וקנוט פרנקל הוקמה על האי. אנדרטה נוספת, שהוצבה שם על ידי "משלחת סטוקהולם" ב-1997 לציון 100 שנים לאירוע הטראגי, נהרסה מאוחר יותר בכוונה על ידי רשות סבאלברד, בטענה שהוקמה באופן בלתי חוקי.

## קישורים חיצוניים

## הערות שוליים

קטגוריה:נורווגיה: איים לא מיושבים
קטגוריה:איים באוקיינוס הקרח הצפוני
אלון סרנגה

**אלון סרנגה** (נולד ב-8 בפברואר 1984) הוא יוצר וידאו ארט ואפקטים חזותיים בתעשיית הבידור בישראל.

## ביוגרפיה
סרנגה נולד בתל אביב, בן בכור לאברהם וכוכבה. גדל בחולון, למד בתיכון קריית שרת במגמת אתלטיקה וסיים את לימודי התיכון במסלול אקסטרני ב"תיכון תל אביב". לפני הגיוס לצבא, עסק ביצירת מוזיקת טכנו ומשחקים באמצעות אדובי פלאש, שהייתה פלטפורמה ליצירת משחקים מקוונים.

את שירותו בצה"ל עשה כלוחם בגולני. לקראת סיום שירותו הצבאי, נפצע במהלך אימון. לאחר תקופת שיקום, החל לעסוק ביצירת קליפים, צילום, עריכה ויצירת אפקטים פשוטים. באותה עת, לקח חלק בהקמת סרטים ומיצגים למערך ההדרכה בבנק לאומי יחד עם חברת JCS.

ממוזער|הסטודיו של אלון סרנגה בשדרות רוטשילד תל אביב
[ממוזער|250px|שמאל|על הסט של "[טהרן (סדרת טלוויזיה)|טהרן" ו"ג'ודה"]]

בשנת 2010 פתח סרנגה את הסטודיו הפרטי שלו והחל להיות מעורב בפרויקטים לתעשיית פרסומות הטלוויזיה והקולנוע בישראל. פעילותו כללה הפקות של אפקטים חזותיים לסרטי הפסטיגל, מערכונים ל"ארץ נהדרת" ולסדרות טלוויזיה נוספות, ביניהן "המדרשה", "ג'ודה", "טהרן", "יש לה את זה", "שטוקהולם" ו"למה מי מת". הוא יצר אפקטים ויזואליים ופיקח על הסט בניו יורק בהפקת קמפיין בינלאומי לחברת תדיראן עם השחקן מורגן פרימן.

סרנגה היה מעורב ביצירת חווית מציאות מדומה ומשחק רב-משתתפים לחברת PWC באמסטרדם, שמטרתו לקדם את המודעות לשמירה על איכות הסביבה. הוא יצר אפקטים ויזואליים עבור קמפיין לחברת השקעות עם קבוצת יובנטוס וקמפיין נוסף עם שחקן הכדורגל רונלדיניו. בנוסף, ניהל את האפקטים החזותיים בסדרה "טהרן" ששודרה ב"כאן 11" ועבד על מימושם.

סרנגה היה מועמד חמש פעמים לפרס האקדמיה הישראלית לטלוויזיה: בשנים 2017 ו-2018 היה מועמד בתחום האפקטים המיוחדים והווידאו ארט על עבודתו בסדרות "המדרשה" ו"" בהתאמה, ובשנת 2020 היה מועמד בתחום האפקטים הוויזואליים בסדרות "טהרן" ו"ג'ודה".

סרנגה נשוי לסיגל סרנגה ואב לשלושה.

## סרטי קולנוע וסדרות טלוויזיה להם תרם
### סרטי קלנוע
* בננות (במאי: איתן פוקס)
* הורה 79 (במאי: אלי כהן)
* לשחרר את שולי (במאים: בן בכר ושלישיית מה קשור)
* בתולים (במאי: מאור זגורי)

### סדרות טלוויזיה
* המדרשה – עונה 2 (במאי: דני סירקין)
* שטוקהולם – שתי העונות
* הכלום הגדול
* ג'ינג'י הגדול
* יש לה את זה
* למה מי מת
* טהרן (במאי: דני סירקין)
* ג'ודה (במאי: מני יעיש)
* שנות הירח (במאי: אוהד פרח)
* השגרירות (במאים: ניב גת וארנון וייס)
* ארץ נהדרת

## חוויות ומיצגים שביצירתם היה מעורב
* מרכז מבקרים ע"ש משה נובומייסקי – מיצג אור-קולי המשלב תלת-מימד בהקרנה כפולה
* SDG Dome – חווית מציאות מדומה ומשחק רב משתתפים לבניין PwC באמסטרדם
* NETVRK – משחק בינלאומי המבוסס מטבעות קריפטו
* The Ark – חווית מציאות מדומה הכוללת מופע של זמרים ורקדנים בשילוב אפקטים ואינטראקטיביות של המשתמש
* VR MAN – Ayayu Games – משחק מציאות מדומה
* מסכי מגע לתעשייה ביטחונית
* שידור חי בערוץ 13 במדגם הבחירות 2022 – חיבור לחדר הבקרה של הערוץ ועדכוני תוצאות בזמן אמת

## מועמדויות ופרסים

## קישורים חיצוניים

* 

* 
* 
* 
*  SellFee - Money’s Just A Game, בימוי, תסריט ופוסט: אלון סרנגה

## הערות שוליים

קטגוריה:אנשי טלוויזיה ישראלים
קטגוריה:אמני וידאו ארט ישראלים
קטגוריה:אמני וידאו ארט יהודים
קטגוריה:ישראלים שנולדו ב-1984
גוביהדרוס

**גוביהדרוס** (שם מדעי: *Gobihadros*; מילולית: "הדרוזאור גובי") הוא סוג של דינוזאור מקבוצת האורניתופודים שהיה קרוב רחוק להדרוזאוריים והשתייך לקבוצה הדרוזאורומורפה. הוא התקיים במשך הקרטיקון של מרכז אסיה במדבר גובי לפני 96 עד 83.6 מיליון שנה מזמננו, בין הקנומן לסנטון. הסוג הכיל מין יחיד - *Gobihadros mongoliensis*, על שם מונגוליה, בה התגלה.

המאובנים של דינוזאור זה התגלו בידי משלחת מחקר יפנית ומונגולית בין 1993 ל-2004 בתצורות בהאן שירה  שבמונגוליה והוא תואר בידי החוקר Khishigjav Tsogtbaatar ב-2019, אף שכבר תואר בעבודת המחקר שלו מ-2008, נוסף על החוקרים: David B. Weishampel, David Christopher Evans ו-Mahito Watabe.

ממצאי ההדרוזאור היו כמעט שלמים למעט הגולגולת עם עצם ירך באורך 72.8 ס"מ עד 104 ס"מ, וכנראה הפרט הבוגר הגיע לאורך 3 עד 7.5 מטרים, אם כי כנראה שהיה צעיר. ישנה מחלוקת על אורכו המתבססת בשאלה האם הייתה בחלק מהאזורים ספיגת עצמות, אשר נראות יותר קצרות מכפי שהיו בחיי הדינוזאור.

המחקרים מראים שהיה קרוב לדמויי-הדרוזאורים כמו הבקטרוזאורוס, הפרובקטרוזאורוס, האאולמביה והקלאוזאורוס אך בניגוד אליהם היה בעל רכסי שיניים בעלי אמייל דו-שכבתי על שיני רכס הקצה של הלסת העליונה המכונה פרה מקסילה (Premaxilla) ובלטו בלסת התחתונה שלוש רכסי שיניים קטנות יחסית, דבר השונה ממרבית דמויי-ההדרוזאורים וקרוב להדרוזאוריים האמיתיים.

## קישורים חיצוניים

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2019
רצח אלכסנדר לבלוביץ'

**רצח אלכסנדר לבלוביץ**' היה פיגוע שאירע ב-13 בספטמבר 2015, בו מחבלים ממזרח ירושלים יידו אבנים על רכבו של אלכסנדר לבלוביץ' וגרמו לרכבו להידרדר לתעלה בצד הכביש בשכונת ארנונה בירושלים. כתוצאה מכך נפצע לבלוביץ' קשה, ובהמשך נקבע מותו. שתי נוסעות שהיו עימו ברכב נפצעו קל.

## הפיגוע
ב-13 בספטמבר 2015, ליל ראש השנה, אלכסנדר לבלוביץ' בן ה-64, תושב ירושלים, נהג ברכבו ברחוב אשר וינר בשכונת ארמון הנציב, לאחר שחזר מארוחת חג. עימו היו שתי נוסעות נוספות. בסמוך לשכונת ארנונה החלו פלסטינים ליידות אבנים לעבר הרכב. בעקבות כך לבלוביץ' איבד שליטה ולקה באירוע לבבי, מה שגרם לו לפרכס, לסטות מהכביש לתעלה, ולהתנגש בעמוד. הוא פונה במצב קשה לבית החולים שערי צדק, ולמחרת מת מפצעיו. שתי הנוסעות נפצעו באורח קל.

## לאחר הפיגוע
בטרם הוכר רצח דוד בר קפרא כרצח לאומני, הפיגוע נחשב לאירוע שסימל את תחילתו של גל הטרור הפלסטיני 2015–2016.

כמעט שנתיים לאחר הפיגוע, ב-11 בספטמבר 2017, הורשעו שלושה תושבי צור באהר: מוחמד אבו כף ואלוליד אטרש, בני 20, וכן קטין, בהריגתו של לבלוביץ'.

## ראו גם
* טרור אבנים פלסטיני
* גל הטרור הפלסטיני (2015–2016)

## הערות שוליים

קטגוריה:טרור פלסטיני
לבלוביץ'
לבלוביץ'
לבלוביץ'
קטגוריה:פיגועי יידוי אבנים
לבלוביץ'
קטגוריה:ארנונה (שכונה)
AliGenie

**AliGenie** היא עוזרת וירטואלית המבוססת על תוכנת קוד פתוח, שהושקה ופותחה על ידי קבוצת עליבאבא. הפלטפורמה הוצגה ב-2017, יחד עם הרמקול החכם Tmall Genie X1, בכנס המחשוב של עליבאבא 2017 בהאנגג'ואו.

בדומה לעוזרים וירטואליים אחרים, AliGenie מסוגל לשלוט בבית חכם, השמעת מוזיקה, קניות קוליות, רישום הערות ועוד. AliGenie כולל גם זיהוי קולי, זיהוי טביעת קול, הבנה סמנטית וסינתזת דיבור.

AliGenie משתלבת עם שירותים נוספים של קבוצת עליבאבא, כגון שירות התשלומים המקוון Alipay ופלטפורמת הקניות Taobao ו-Tmall. טכנולוגיית זיהוי טביעת הקול של AliGenie מציעה אבטחה בכך שהיא מאפשרת רק למשתמשים מורשים לבצע הזמנות מקוונות.

AliGenie היא פלטפורמה פתוחה, המאפשרת ליצרנים שונים לעבוד על המערכת ולהוסיף אותה למוצרי צד שלישי.

## ראו גם
* אמזון אלקסה
* קורטנה
* Google Assistant
* סירי
* מייקרופט

## קישורים חיצוניים
* 

## הערות שוליים

קטגוריה:עוזרים וירטואליים
קטגוריה:האינטרנט של הדברים
Braina

**Braina** היא עוזרת וירטואלית ואפליקציית הכתבת דיבור לטקסט עבור Microsoft Windows המשווקת על ידי חברת Brainasoft.
Braina משתמשת בממשק שפה טבעית וזיהוי דיבור כדי ליצור אינטראקציה עם המשתמשים ומאפשרת להם להשתמש במשפטים בשפה טבעית כדי לבצע משימות שונות במחשב שלהם. האפליקציה מסוגלת למצוא מידע מהאינטרנט, לחפש ולהשמיע שירים וסרטונים לפי בחירת המשתמש, למצוא ולפתוח קבצים, להגדיר אזעקות ותזכורות, לבצע חישובים מתמטיים, לשלוט בחלונות ובתוכניות.
האפליקציה זמינה במערכות הפעלה Android ו-iOS.

השם Braina הוא קיצור של Brain Artificial. התוכנה לומדת ומתאימה את עצמה להתנהגות המשתמש לאורך זמן כדי לצפות טוב יותר את צרכיו. התוכנה גם מאפשרת למשתמשים להקליד פקודות באמצעות המקלדת במקום לומר אותן. Braina מגיעה בגרסה חינמית וגם בגרסה בתשלום.

Braina מאפשרת תמלול קובץ אודיו/וידאו ומאפשרת ממשק קולי ל-ChatGPT.

TechRadar של Future plc זיהה את Braina כאחת מ-10 התוכנות החיוניות הטובות ביותר לשנת 2015.

Braina מגיעה בגרסה חינמית ובגרסת Pro.

## קישורים חיצוניים
* 

## הערות שוליים

קטגוריה:עוזרים וירטואליים
קטגוריה:האינטרנט של הדברים
קטגוריה:מודלי שפה גדולים
קטגוריה:צ'אטבוטים
זאב אלגונקווין

**זאב אלגונקווין**, **זאב קנדי מזרחי** או **זאב הימות הגדולות** (שם מדעי: *Canis lycaon*) הוא מין בסוג כלב המצוי באזור הימות הגדולות במזרח אמריקה הצפונית. לעיתים מוגדר כתת-מין של זאב מצוי (*Canis lupus lycaon*) או של זאב אדמוני (*Canis rufus lycaon*). מקור שמו של הזאב הוא מ (Algonquin Provincial Park) בו ישנה אוכלוסייה גדולה של מין זה.

## מאפיינים
זהו זאב בגודל בינוני, משקל ממוצע של נקבה הוא 23.9 ק"ג, ושל זכר 30.3 ק"ג. הוא מגיע לאורך של 90–160 ס"מ. מין זה ניזון בעיקר מטרף קטן עד בינוני כגון איילים כמו אייל לבן-זנב ובונים. לעיתים נדירות יותר הוא גם ניזון מן הצומח.

אורך חייהם בדרך כלל 6 עד 8 שנים.

## תחום תפוצה ואוכלוסייה
בעבר היה הזאב המזרחי נפוץ באזורים המיוערים של מזרח אמריקה. כיום מוגבל תחום תפוצתו לאזורים של דרום מרכז אונטריו ודרום מרכז קוויבק, עם האוכלוסייה הגדולה ביותר המתגוררת בפארק מחוזי אלגונקווין.

## היסטוריה ואבולוציה
מחקרים גנטיים הצביעו על כך שהזאב המזרחי התפתח בצפון אמריקה, בניגוד לזאב האפור, שמקורו באאוראסיה, ושונה מאב קדמון משותף עם זאב ערבות וזאב אדום לפני 150,000–300,000 שנה.

הזאב המזרחי הוכר לראשונה כמין ייחודי בשנת 1775 על ידי חוקר הטבע הגרמני יוהאן שרבר, שכינה אותו "זאב שחור". תיאורו של החיה הציג אותו עם פרווה שחורה, צבע לא אופייני בזאבים המזרחיים. בחודש מאי 2011 ניתוח של זאב מזרחי, זאב אדום, זאב אפור וגנום כלבים הציע כי הזאבים של פארק פרובינציית אלגונקין הם 58% זאב אפור ו-42% זאב ערבות.

## דיאטה
הזאבים המזרחיים הם טורפים ואוכלים בעיקר בשר.

זאבים מזרחיים מדים בחבורות. מכיוון שהם אינם בעלי החיים המהירים ביותר, הם מסתמכים על יכולת הסיבולת שלהם וגודל החבורות כדי לתפוס את מזונם. הם יכולים לרוץ הרבה זמן, לפעמים שעות בלי להתעייף. כשהטרף שלהם מתעייף, אז הזאבים המזרחיים תופסים את הטרף.

## אוכלוסייה ושימור
גודל האוכלוסייה המשוער הוא פחות מ-1,000 בוגרים.

המועצה לשימור בעלי חיים בסכנת הכחדה של קנדה המליצה להגדירו כמין מאוים ב-2015.

## קישורים חיצוניים


* 


קטגוריה:בעלי חיים שתוארו ב-1775
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:כלב
קטגוריה:תת-מיני בעלי חיים
Celia

**Celia** היא עוזרת וירטואלית שפותחה על ידי חברת Huawei עבור טלפונים חכמים מתוצרת החברה מבוססי HarmonyOS ו-Android, חסרי שירותי Google ו-Google Assistant. Celia יכולה לבצע משימות יומיומיות, הכוללות ביצוע שיחת טלפון, הגדרת תזכורת ובדיקת מזג האוויר. המערכת נחשפה ב-7 באפריל 2020 ויצאה לאור ב-27 באפריל 2020.

Huawei התייחסה בתחילה לעוזרת החדשה בסוף 2019 בכך שהודיעה שתהיה גרסה אנגלית של העוזר שכבר דובר סינית שתשוחרר לשווקים באירופה. בשל מלחמת הסחר המתמשכת בין סין לארצות הברית, הסמארטפונים החדשים של החברה נותרו ללא עוזר וירטואלי מה שהוביל לאחר מכן לפיתוח ושחרור של Celia.

ב-Celia משולבת טכנולוגיית בינה מלאכותית המאפשרת לה לזהות טקסט באמצעות מצלמת טלפון ולתרגם אותו ולזהות אובייקטים יומיומיים בדומה ל-Google Lens.

## תכונות
ל-Celia תכונות רבות הדומות לאלו של מתחרותיה המרכזיות Google Assistant ו-Siri. ניתן להפעיל אותה על ידי אמירת 'היי סיליה' או על ידי לחיצה ממושכת על כפתור ההפעלה. מנוע החיפוש המוגדר כברירת מחדל עבור Celia הוא Bing, אך ניתן לשנות זאת בהגדרות. Celia יכולה לבצע שיחות, לבדוק את סדר היום, לשלוח הודעה, להראות את מזג האוויר, להגדיר אזעקות ולשלוט במכשירי חשמל ביתיים. יש לה גם את היכולת לשלב את עצמה עם אפליקציות המניות של תוכנת EMUI ולעבוד עם הגדרות המכשיר, כמו הדלקת הפנס והשמעת תוכן מולטימדיה. עם הבינה המלאכותית המותקנת בסיליה, היא יכולה לזהות מזון, חפצים יומיומיים ולתרגם טקסט באמצעות מצלמת הטלפון.

## פריסה וזמינות Celia
Celia זמינה רק בגרמנית, אנגלית, צרפתית וספרדית, והיא שוחררה בגרמניה, בריטניה, צרפת, ספרד, צ'ילה, מקסיקו וקולומביה. Huawei טוענים שאזורים ושפות נוספות יהיו זמינים בהמשך.

## ראו גם
* אמזון אלקסה
* קורטנה
* Google Assistant
* סירי
* מייקרופט

## קישורים חיצוניים

* 

## הערות שוליים

קטגוריה:עוזרים וירטואליים
קטגוריה:האינטרנט של הדברים
Clova

**Clova** היא עוזרת וירטואלית למערכות ההפעלה אנדרואיד ו-iOS שפותחה על ידי Naver Corporation ו-Line Corporation (חברה-בת של נאבר).

Clova היא קיצור של Cloud Virtual Assistant ("עוזר וירטואלי בענן"). היא הוצגה רשמית ב-1 במרץ 2017. היא הושקה לראשונה בחנות האפליקציות של אפל ובחנות Google Play כאפליקציית עוזר אישי חכמה.

באוגוסט 2017 הוכרז כי פלטפורמת הבינה המלאכותית תשתמש בסדרת הרמקולים החכמים שלהם. רמקול ה-Wave, ששוחרר בקוריאה (מכונה לפעמים Naver Wave) וביפן נקרא Line Wave, הוא הרמקול החכם הראשון שמשתמש ב-Clova. הרמקול Friends (או Clova Wave ביפן), רמקול עם דמות LINE Friends, היה הרמקול החכם השני שהופעל על ידי הפלטפורמה.

באוקטובר 2020, Naver הוציאה את 'Clova Lamp', מנורת AI שקוראת ספרים. השימוש בה נעשה על ידי פתיחת ספר מתחת למצלמה שעל המנורה ולחיצה על כפתור קריאת הספר או אמירת 'קלובה, קרא לי ספר'. מוצר זה יכול לקרוא ספרים באנגלית ובקוריאנית.

Clova Interface Connect הוא שירות הפלטפורמה של Clova ליצרני חומרה וחברות IOT. זוהי דרך פשוטה לחבר את Clova לרמקולים, מיקרופונים וכל מכשיר מקוון. Clova Interface Connect מספק ממשקי API, SDK ותיעוד פיתוח כדי לחבר את Clova למכשירים נוספים ולספק שירותים מבוססי קול. ניתן ליישם זאת על מגוון רחב של מוצרים, כולל מכשירים ניידים יומיומיים, מכוניות, מערכת אבטחה, רמקולים חכמים ומכשירי IoT ביתיים כמו שואבי אבק רובוטיים.

## ראו גם
* אמזון אלכסה
* קורטנה
* Google Assistant
* סירי
* מייקרופט

## קישורים חיצוניים

קטגוריה:עוזרים וירטואליים
קטגוריה:האינטרנט של הדברים
מריה דה מדיירוס

**מריה דה מדיירוס** (באנגלית: **Maria de Medeiros**; נולדה ב-19 באוגוסט 1965) היא שחקנית, במאית קולנוע וזמרת פורטוגזית.

## ביוגרפיה
דה מדיירוס נולדה בליסבון והיא בתו של המוזיקאי אנטוניו ויקטורינו דה אלמיידה. בגיל שמונה עשרה נסעה ללמוד משחק בצרפת. אחותה היא השחקנית אינס דה מדיירוס.

ב-1990 הופיעה בסרט התקופתי "1871". ב-1991, שיחקה בסרטו של הבמאי ההונגרי אישטוואן סאבו, "לפגוש את ונוס".

בשנת 1994 שיחקה את בת זוגו של ברוס ויליס בסרטו של קוונטין טרנטינו, "ספרות זולה".

מלבד משחק היא עוסקת גם בבימוי, ב-2000 ביימה את הסרט "Capitães de Abril" שעסק במהפכת הציפורנים, וגם שיחקה בו תפקיד ראשי.

ב-2007 שיחקה לצד השחקנית הצרפתייה איזבל הופר בסרט "Médée Miracle", ובאותה שנה הייתה חבר בצוות השופטים של פסטיבל קאן. עוד ב-2007 הוציאה את אלבומה הראשון כזמרת הנקרא "A Little More Blu", בו ביצעה שירים של אמנים ברזילאיים.

בשנת 2014 גילמה את דמותה של השחקנית האיטלקייה לאורה בטי (אנ') בסרט הדרמה הביוגרפי "פאזוליני" (אנ') שביים וכתב הקולנוען האמריקאי אייבל פררה (אנ'); הסרט עוסק בחייו של הקולנוען והמשורר האיטלקי פייר פאולו פאזוליני. 

## קישורים חיצוניים
* 

קטגוריה:שחקניות קולנוע וטלוויזיה פורטוגזיות
קטגוריה:במאיות קולנוע פורטוגזיות
קטגוריה:זמרות פורטוגזיות
קטגוריה:זמרים השרים בצרפתית
קטגוריה:זוכי גביע וולפי
קטגוריה:פורטוגזיות שנולדו ב-1965
רועי נוימן

**רועי נוימן** (נולד ב-22 במאי 1984) הוא פעיל חברתי, פעיל פוליטי ויועץ תקשורת ישראלי.

## ביוגרפיה
נוימן נולד בנס ציונה בשנת 1984. למד בקריית החינוך בן-גוריון. שירת בצה"ל בתל נוף כמכונאי פנטום ו-F-15. לאחר השירות הצבאי למד יחסי ציבור בבית הספר לפרסום "הבצפר".

נוימן היה אחד ממנהיגי המחאה החברתית בשנת 2011. המחאה החלה כשהמאהל הראשון הוקם ב-14 ביולי 2011 בקצה שדרות רוטשילד בתל אביב, סמוך לכיכר הבימה, בעקבות "אירוע" שיצרה דפני ליף עם חברים ונוספים כשבוע קודם לכן בפייסבוק, בו הזמינו אנשים להצטרף למאהל מחאה, שלימים הפך למרכז המחאה. נוימן שימש כדובר המחאה. על פעילותו זכה באותה שנה ב"פרס דרור לשינוי חברתי".

לאחר המחאה החל לעסוק ביחסי ציבור וייעוץ תקשורתי. בשנת 2012 עבד במשרד יחסי הציבור "לגאיה". שנה לאחר מכן שימש כדוברה של חברת הכנסת מיכל רוזין. לאחר מכן שימש כדובר ואיש יחסי הציבור של תנועת "קול אחד". בשנת 2014 ועד סוף 2015 עבד כדוברה של ציפי לבני ומפלגת "התנועה" במסגרת מפלגת המחנה הציוני. בשנת 2019 שימש כדובר ואיש יחסי הציבור של מפלגת המחנה הדמוקרטי.

בשנת 2018 היה מיוזמי מחאת הלהט"ב וממקימי "הפנתרות הורודות", ארגון שיזם את ההפגנות נגד "חוק הפונדקאות" שמנע אפשרות פונדקאות מזוגות גברים או מגברים יחידנים, בעקבות בג"ץ ארד-פנקס נגד הוועדה לאישור הסכמים לנשיאת עוברים.

החל משנת 2019 הוא מלווה תקשורתית את "תנועת הדגלים השחורים". הוא מקבל שכר כדובר של "הדגלים השחורים".

נוימן פעיל במסגרת המחאה נגד ממשלת ישראל השלושים ושבע ונמנה עם מארגני ההפגנות. הוא נעצר ונחקר במשטרה, בשל פוסט בטוויטר שהעלה כנגד פרש משטרה שהצליף במפגינה.

פרסם טורי דעה ומאמרים באמצעי התקשורת, בהם "הארץ", "MAKO", ו"וואלה!".

## חיים אישיים
מתגורר בתל אביב.

## קישורים חיצוניים

* 
* 

**ממאמריו**:
* 
* 
* 
* 

## הערות שוליים

קטגוריה:יועצי תקשורת ישראלים
קטגוריה:להט"בים ישראלים
קטגוריה:פעילים חברתיים ישראלים
קטגוריה:ישראלים שנולדו ב-1984
קטגוריה:נס ציונה: אישים
קטגוריה:תל אביב-יפו: אישים
זאב טונדרה אירואסייתי

**זאב טונדרה אירואסייתי**, **זאב סיבירי** או בפשטות **זאב טונדרה** (שם מדעי: *Canis lupus albus*) הוא תת-מין של זאב מצוי מהסוג כלב המצוי בטונדרה של צפון אירואסיה, מפינלנד במערב עד חצי האי קמצ'טקה במזרח.

## מאפיינים
זהו תת-המין השני בגודלו באירואסיה. משקלו הממוצע של זכר הוא 40–49 ק"ג, ושל נקבה הוא 36.6–41 ק"ג. אורכם הממוצע של הזכרים הוא 118–137 ס"מ, ושל הנקבות הוא 112–136 ס"מ. פרוותו ארוכה ודקה, ובצבע אפור בהיר או לבן. הזאבים צדים בלהקות, וכך מסוגלים להכניע טרף גדול מהם כגון אייל קורא, אייל קנדי, אייל הצפון, ביזון אירופי, כבש המושק וכבש השלג.

## ראו גם
* זאב אירואסייתי
* זאב ארקטי
* זאב טונדרה אלסקי

## קישורים חיצוניים

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר (סופר)
קטגוריה:כלב
קטגוריה:רוסיה: יונקים
קטגוריה:תת-מיני בעלי חיים
מגדלור דונה מריה פיה

**מגדלור דונה מריה פיה** (נקרא גם מגדלור **דה פונטה טמרוסה** או **מגדלור דה פראיה**) הוא מגדלור הממוקם בדרום האי סנטיאגו שבכף ורדה. המגדלור ממוקם בכניסה לנמל פראיה, 2 ק"מ מדרום למרכז העיר פראיה.

## היסטוריה
המגדלור נבנה בשנת 1881. במשך שנים רבות נזקק המגדלור לשיפוץ, ובשנת 2018, המגדל שופץ מבפנים ומבחוץ. לאחר השיפוץ תוכנן לבנות בתוכו מוזיאון קטן ובית קפה, אך נכון לעכשיו הוא סגור למבקרים. גובה המגדל המתומן הוא 21 מטרים ומישור המוקד שלו בגובה 25 מטרים מעל פני הים. כיום המגדלור משמש לצורכי ניווט.

המגדלור נקרא על שם מריה פיה מסבויה, שהייתה באותה תקופה מלכת פורטוגל.

## גלריה

File:Dona Maria Pia Lighthouse.jpg|המגדלור
File:Farol D. Maria Pia-3.jpg|דלת הכניסה של המגדלור
File:Ponta Temerosa Lighthouse, Praia, Cape Verde.jpg|המגדלור במבט מהעיר
File:Dona Maria Pia Lighthouse, Praia Santiago.jpg|alt=|מבט על המגדלור מצפון - מערב


## קישורים חיצוניים

* .
* .

## הערות שוליים

קטגוריה:כף ורדה
דונה מריה פיה
דניאל בן עטר

**דניאל בן עטר** (נולד ב-21 בנובמבר 1965) הוא סגן נשיא תאגידי באינטל העולמית, מנכ"ל משותף של ארגון הייצור העולמי של אינטל ומנכ"ל משותף (יחד עם קרין אייבשיץ-סגל) של אינטל ישראל.

## ביוגרפיה
דניאל בן עטר נולד לאלי ודליה בן עטר, במושב בית נקופה שבהרי ירושלים, ולו שתי אחיות ואח. למד בבית הספר הרי יהודה בקיבוץ קריית ענבים ולאחר מכן בבית הספר הימי מכמורת.

בשירות הצבאי ובמילואים שירת בחיל הים ובפלוגת הסיור 219 של חיל התותחנים.

בשנים 1987–1990 למד לתואר בוגר בפיזיקה ומתמטיקה באוניברסיטה העברית בירושלים ובשנים 1990–1992 סיים בהצטיינות תואר מוסמך בפיזיקה מטעם האוניברסיטה העברית בירושלים כולל כתיבת תזה בנושא: .

בשנים 1996–1997 סיים בהצטיינות תואר מתקדם במנהל עסקים מבית הספר למנהל עסקים של האוניברסיטה העברית בירושלים.

ב-1991 היה שותף לתכנונו והקמתו של היישוב נופי פרת, ביחד עם גרעין של סטודנטים מהאוניברסיטה העברית. בשנים 1991–1994 הוא היה יושב ראש מזכירות היישוב בהתנדבות.

בשנים 1993–2000 שימש כמהנדס תהליך ייצור במפעל אינטל בירושלים (Fab 8).

בשנת 2000 נשלח למשימת פיתוח וייצור בפורטלנד, אורגון, ארצות הברית (Fab D1) ובאלבקרקי, ניו מקסיקו, ארצות הברית (Fab 11X).

בשנת 2006, עם חזרתו לישראל, מונה לסמנכ"ל במפעל אינטל בקריית גת (Fab 28),

בשנת 2011 מונה למנכ"ל מפעל הייצור בקרית גת, ובשנת 2015 מונה לסגן נשיא באינטל העולמית. במהלך תפקידו כמנכ"ל הייצור של אינטל ישראל, הוביל את הקמתו של מפעל שבבים נוסף בקרית גת. בשנת 2017 קיבל את מגן שר העבודה, הרווחה והשירותים החברתיים לארגונים מצטיינים בהתנדבות, על הצטיינות בהתנדבות ותרומה משמעותית לקריית גת ולדרום הארץ.

בשנת 2020 קודם לסגן נשיא תאגידי באינטל העולמית ומונה למנכ"ל משותף ארגון הייצור העולמי של אינטל, שכולל 6 אתרים ברחבי העולם: ישראל, אירלנד, גרמניה, אריזונה, אורגון ואוהיו.

כמנכ"ל מפעל הייצור של אינטל בקריית גת (Fab 28), הגה בן עטר והוציא לפועל את פרויקט "אופק דרום", שבמסגרתו גויסו למפעל כ-150 אנשים מהדרום ללא השכלה או ניסיון רלוונטיים ועברו הכשרה ראשונית במפעל, שכללה לימודים בסיסיים בתחומים טכנולוגיים שונים, יישומי מחשב, מתמטיקה, אנגלית ועוד. לאחר מכן עברו המועמדים הכשרה ספציפית, כך שכולם נכנסו כעובדים מהמניין לאינטל, ושולבו בתפקידי אחזקת ציוד טכנולוגי מתקדם. בשנת 2023 נפתחו במפעל שתי כיתות הנדסאים לעובדים שגויסו בפרויקט אופק דרום. על פרויקט אופק דרום הוענק לדניאל בן עטר אות יקיר העיר קריית גת מטעם ראש העירייה אבירם דהרי ושר הכלכלה אלי כהן.

בשנת 2023 מונה בן עטר גם למנכ"ל משותף (יחד עם קרין אייבשיץ-סגל) של אינטל ישראל.

זכה בפרס התעשייה לשנת 2023 מאת התאחדות התעשיינים בישראל.

## משפחה
דניאל בן עטר נישא בשנת 1991 לרביטל (בת יוסף ושמחה וקס), מורה לאנגלית. לזוג שלושה ילדים, והם מתגוררים במזכרת בתיה.

## קישורים חיצוניים

* מאמרים אודות דניאל בן עטר, באתר אנשים ומחשבים
* מאמרים אודות דניאל בן עטר, באתר כלכליסט
* 
* 
* 

## הערות שוליים

קטגוריה:אינטל ישראל: מנהלים
קטגוריה:מנכ"לים ישראלים
קטגוריה:מנהלים ישראלים
קטגוריה:ישראלים בתעשיית השבבים
קטגוריה:בוגרי בית הספר הימי מבואות ים
קטגוריה:בוגרי האוניברסיטה העברית בירושלים
קטגוריה:מזכרת בתיה: אישים
קטגוריה:בית נקופה: אישים
קטגוריה:ישראלים שנולדו ב-1965
זאב הערבה האירואסייתית

**זאב הערבה האירואסייתית** או **זאב כספי** (שם מדעי: *Canis lupus campestris*) הוא תת-מין של זאב מצוי מהסוג כלב החי בערבה האירואסייתית ובאזור הים הכספי.

## מאפיינים
תת-מין זה הוא השלישי בגודלו בעולם הישן, ושוקל בממוצע 35–40 ק"ג. אורכו מגיע לאורך 126 ס"מ. הפרווה שלהם קצרה וגסה יותר מזו של הזאב האירואסייתי. זאב הערבה האירואסייתית ניזון בעיקר מטרף בגודל בינוני, כגון סאיגה, אייל אדום, אייל הכרמל וחזיר בר.

## ראו גם
* זאב אירואסייתי
* זאב טונדרה

## קישורים חיצוניים

קטגוריה:כלב
קטגוריה:תת-מיני בעלי חיים
כאן לעולם

"**כאן לעולם**" הוא שיר שנוצר באמצעות בינה מלאכותית שלמדה את קולות הזמרים הישראלים עפרה חזה וזהר ארגוב. השיר יצא לאור ב-13 באפריל 2023, כחלק משיתוף פעולה של תאגיד השידור הישראלי עם חברת המוזיקה Session 42 וחברת הסטארט-אפ AIODE, לכבוד יום העצמאות ה-75 של מדינת ישראל. את השיר כתבו והלחינו רון ביטון, רועי מכלוף ומפיק השיר טל פורר.

השיר עורר מחלוקת רבה בשל שימוש בבינה מלאכותית ובקולותיהם של הזמרים, מה שהוביל לדיון ציבורי על היבטים מוסריים בנושא.

## רקע ופיתוח
השיר נכתב על ידי היוצרים רון ביטון, רועי מכלוף וטל פורר, שגם הפיק מוזיקלית את השיר, נוצר באמצעות בינה מלאכותית אשר דגמה את קולותיהם של חזה וארגוב מתוך הקלטות של שני הזמרים מתוך ארכיון תאגיד השידור הישראלי והקלטות בבעלות האחים ראובני, הכוללות ראיונות, הופעות ושירים. ההקלטות עברו בידוד לקול הזמרים בלבד, ללא מוזיקה ורעשי רקע, תוך למידת קולותיהם על ידי הבינה המלאכותית. נוסף על כך, מערכת הבינה המלאכותית למדה כיצד נשמע השיר עצמו, ולשם כך גויסו זמרים שונים על מנת לבצע אותו ולדמות את סגנונם של חזה וארגוב.

## תגובות ומחלוקת

על אף שמשפחות הזמרים המנוחים אישרו את הפקת הדואט, עובדת היותו תוצר של בינה מלאכותית עוררה מחלוקת. יש שתהו האם השימוש בקולם של הזמרים, שעקב מותם לא ניתן לקבל אישור מהם עצמם, מהווה חילול כבודם. מנהלה האישי של חזה, בצלאל אלוני, מתח ביקורת על ההפקה, ואמר: "השיר לא דומה לגוון הקול האלוהי שלה, בא לי לבכות בשבילה" והוסיף כי "עפרה סירבה בתוקף רב לשתף פעולה עם זוהר ארגוב. המוזיקה שעשינו והשירים שנכתבו עבורה לא היו מוזיקה מזרחית. מי חשב לעשות את החיבור הזה? לדעתי, היא לא הייתה מאשרת אם הייתה בחיים".

אבי שושן מ-ynet מתח ביקורת על השיר, הוא הגדיר אותו "שפל חדש של ניצול ציני" לאף גורם אין הזכות להחליט לאחר מותו של אדם שניתן לפעול בשמו, ואף שהטכנולוגיה מאפשרת להשתמש בקולם, אין הצדקה מוסרית להשתמש בזכרם לשם כך. בן שלו מהארץ טען שהדואט "לא מתעלה מעבר לרף הגימיק" וכי "התוצאה הכושלת לא מצדיקה השהיה של שאלות מוסריות על הסכמה של אמנים שכבר חלפו מן העולם".

## קישורים חיצוניים

## הערות שוליים

קטגוריה:שירי עפרה חזה
קטגוריה:שירי זוהר ארגוב
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:בינה מלאכותית
בנק האומה הערבית

**בנק האומה הערבית** או **הבנק החקלאי הערבי** היה בנק שפעל בארץ ישראל בימי המנדט הבריטי.

## היסטוריה
הבנק הוקם תחת השם הבנק החקלאי הערבי על ידי בעלי הבנק הערבי. במחצית השנייה של שנת 1933 התקיימה החתמה על מניות ברחבי ארץ ישראל והבנק נפתח בתחילת 1934, לאחר שנמכרו מניות ב-52 אלף לא"י. מכירת מניות הבנק נמשכה אל תוך שנת 1934. מטה הבנק נפתח במרץ 1934 בירושלים.

לאחר שנה פורסם שרווחיו הגיעו ל-5,261 לא"י. בשנות ה-30 נודע הבנק כסניף של הבנק הערבי. מנהליו בתחילת 1938 היו פואד סאבא, אחמד חילמי עבד אל-באקי, רשיד חאג' אברהים, ועווני עבד אל-האדי.

במרץ 1942 שונה שם הבנק ל"בנק האומה הערבית" והבנק החל להתחרות בבנק הערבי. במענה לכך שהבנק הערבי פעל להגדיל את הונו למיליון לירות, הון בנק האומה הוגדל עד ל-400,000 לירות. במסגרת התחרות, העיתון פלסטין היה מזוהה עם בנק האומה, בעוד העיתון א-דיפאע היה מזוהה עם הבנק הערבי. במהלך מלחמת העולם השנייה ולאחריה, התפתחו מאוד עסקי הבנק.

לאחר מלחמת העצמאות נתקל הבנק בקשיים כלכליים מאחר שחלק מנכסיו היו קרקעות במדינת ישראל. בעלי מניות בבנק דרשו מהמלך עבדאללה להלאים את הבנק. בתחילת 1950 החליט הבנק לסגור מספר סניפים כדי להתמודד עם הקשיים הכלכליים של הבנק.

### סניפים
סניפים ראשונים של הבנק הוקמו בטולכרם, טבריה, עזה, עכו ורמלה. באוקטובר 1934 הוחלט להקים סניף של הבנק ברבת עמון. בתחילת 1935 הודיעה הנהלת הבנק על כוונה לפתוח סניפים בג'נין, נצרת, צפת ובית שאן. באפריל 1936 נפתח סניף של הבנק ביפו. בפברואר 1941 נפתח סניף של הבנק בחיפה. באוקטובר 1943 היו לבנק 14 סניפים והוחלט על הקמת סניפים ברמאללה, מגדל גד, וג'נין. באפריל 1946 פתח הבנק סניף בקהיר, שהיה הסניף השלישי של הבנק מחוץ לגבולות ארץ ישראל המערבית, אחרי הסניפים ברבת עמון ואירביד.

## הערות שוליים

קטגוריה:בנקים
קטגוריה:המנדט הבריטי: כלכלה
1946 בצרפת

שנת **[[1946]] ב[[צרפת]]** הייתה השנה בה ציינה צרפת 959 שנות לאום. שנה זו היא גם שנת הקמתה של הרפובליקה הרביעית, שהתקיימה עד 1958, אז הוחלפה על ידי הרפובליקה החמישית.

## הנהגה
* ראש הממשלה הזמנית:
**עד 26 בינואר – שארל דה גול
**26 בינואר–24 ביוני – פליקס גווין
**24 ביוני–28 בנובמבר – ז'ורז' בידלו
**28 בנובמבר–16 בדצמבר – ונסן אוריו (ממלא מקום)
**מ-16 בדצמבר – לאון בלום

## אירועים
*16 בינואר – שארל דה גול מתפטר מתפקיד ראש הממשלה הזמנית.
*20 בינואר – שארל דה גול מתפטר מנשיאות צרפת.
*6 במרץ – הו צ'י מין חותם על הסכם עם צרפת להכרה באוטונומיה של וייטנאם כחלק מהפדרציה ההודו–סינית והאיחוד הצרפתי.
*19 במרץ – גויאנה הצרפתית, גוואדלופ, מרטיניק וראוניון הופכים למחוזות מעבר לים.
*7 באפריל – צרפת מכירה רשמית בעצמאות סוריה.
*5 במאי – נערך משאל עם על החוקה שנדחית.
*2 ביוני – נערכות בחירות כלליות.
*5 ביולי – מוצג לראשונה הביקיני, שעוצב על ידי לואי ריאר והוצג על ידי מישל ברנרדיני בתצוגה בפריז.
*13 באוקטובר – נערך משאל עם על החוקה שמאושרת, ומוקמת הרפובליקה הרביעית.
*10 בנובמבר – נערכות בחירות לאספה הלאומית של הרפובליקה הרביעית.
*12 בדצמבר – לאון בלום מקים ממשלה שמורכבת מהמפלגות הסוציאליסטיות.
*16 בדצמבר – מותג היוקרה כריסטיאן דיור מוקם על ידי כריסטיאן דיור.
*24 בדצמבר – מוקמת רשמית הרפובליקה הרביעית.

## נולדו
*14 בפברואר – טינה אומון, שחקנית (נפטרה ב-2006).
*7 באפריל – קולט בסו, אתלטית ואלופה אולימפית (נפטרה ב-2005).
*17 באפריל – אלן דורבל, מדבב.
*13 במאי – ז'אן רונדו, נהג מרוצים (נפטר ב-1985).
*16 במאי – ז'אן–מישל גילאר, פוליטיקאי (נפטר ב-2005).
*17 במאי – פיליפ טילו–בורד, ממציא ומהנדס (נפטר ב-2022).
*19 במאי – אנדרה הענק, שחקן ומתאבק (נפטר ב-1993).
*17 ביוני – ג'רארד גריזי, מלחין (נפטר ב-1998).
*22 ביולי – מיריי מאתיה, זמרת.
*25 ביולי – ניקול פרחי, מעצבת אופנה, חברת מסדר האימפריה הבריטית.
*30 בספטמבר – קלוד וריון, עיתונאי שייסד ומנהיג את תנועת הראלים.
*8 באוקטובר – ז'אן–ז'אק בייניש, במאי סרטים (נפטר ב-2022).
*6 בנובמבר – רומן ארגירודיס, כדורגלן.
*24 בדצמבר – רוזלין בכלו, פוליטיקאית.
*תאריך לא ידוע –
**ז'אק הירון, עיתונאי וסופר.
**דניס פומיין, גאוגרף.

## נפטרו
**([[:קטגוריה:צרפתים שנפטרו ב-1946|קטגוריה:צרפתים שנפטרו ב-1946]])**
*11 בפברואר  – לודוויק–אוסקר פרוסר, פוליטיקאי סוציאליסט וקומוניסט (נולד ב-1889).
*12 בפברואר – ז'ורז' דומה, רופא ופסיכולוג (נולד ב-1866).
*9 ביוני – שארל בורגו, במאי (נולד ב-1878).
*10 באוגוסט – לאון גומו, ממציא, מהנדס ותעשיין (נולד ב-1864).
*16 בספטמבר – אנרי גורו, מפקד בכיר בצבא צרפת במלחמת העולם הראשונה, הנציב העליון הראשון של סוריה ולבנון (נולד ב-1867).
*20 בספטמבר – ריימו, שחקן (נולד ב-1883).
*5 באוקטובר – ססיל ברונשוויג, פוליטיקאית (נולדה ב-1877).
*12 בדצמבר – רנה ז'נה פלקונטי, שחקנית תיאטרון וקולנוע (נולדה ב-1892).

## קישורים חיצוניים

*
צרפת
רבקה גרץ

**רבקה גרץ** (באנגלית: **Rebecca Gratz**; 4 במרץ 1781 – 27 באוגוסט 1869) הייתה מחנכת ופילנתרופית יהודיה אמריקאית באמריקה של המאה ה-19. בת למשפחת גרץ, שהייתה משפחה יהודית בולטת בעיר פילדלפיה ובמדינת פנסילבניה, ומוצאה כנראה בשלזיה.

## ביוגרפיה
נולדה בלנקסטר, פנסילבניה. השביעית משנים עשר ילדיהם של מרים סיימון ומיכאל גרץ. הסב, ג'וזף סיימון היה סוחר יהודי בולט בלנקסטר, וחתנו מיכאל, היגר לארצות הברית מלנגנדורף  שבשלזיה. מרים ומיכאל, שהיה צאצא לשושלת ארוכה של רבנים, היו יהודים שומרי מצוות וחברים פעילים בבית הכנסת הראשון בפילדלפיה "קהל קדוש מקוה ישראל".

מגיל צעיר מאד, בראשית שנות ה-20 לחייה, פצחה רבקה בקריירה פעלתנית נשית, שכללה הקמת אגודות לסיוע לנשים וילדים שמשפחותיהן נפגעו כלכלית במלחמת העצמאות של ארצות הברית, מוסדות ליתומים ואגודות עזר לאלמנות.

אגדה מקובלת, אך לא מבוססת, קובעת כי רבקה שימשה מודל ל'רבקה' גיבורת הרומן "אייבנהו" של וולטר סקוט שהיה הרומן האנגלי הראשון שהציג דמות יהודיה באור חיובי. סביב הטענה הזו התפתחה מחלוקת, אך יש בה כדי להבין את דמותה ומעמדה של רבקה גרץ בתרבות המקומית.

רבקה גרץ הייתה יהודיה אורתודוקסית וראתה בשדה הפעילות הסוציאלי-יהודי, תרופה כנגד היהדות הרפורמית שבה ראתה, בעקבות מקרי נישואי תערובת במשפחתה, סוס טרויאני המוביל להתבוללות.

רבקה גרץ נפטרה בפילדלפיה, פנסילבניה, ונקברה בבית הקברות היהודי "מקוה ישראל" במרכז העיר. אחיה היימן הקים ומימן לזכרה את קולג' גרץ , מכללת מורים בפילדלפיה.

## לקריאה נוספת
* סיימון שאמה, הסיפור של היהודים: II: להשתייך. 1492–1900, תרגם: אביעד שטיר, ספרי עליית הגג, 2021, עמ' 590–591 ו-593.

## קישורים חיצוניים

* 
* 
* 

## הערות שוליים

קטגוריה:אמריקאים ילידי פנסילבניה
קטגוריה:יהודיות אמריקאיות
קטגוריה:ילידות 1781
קטגוריה:אמריקאים שנולדו ב-1781
קטגוריה:נפטרות ב-1869
קטגוריה:אמריקאים שנפטרו ב-1869
ניגון רוסטוב

**ניגון רוֹסטוֹב** (ביידיש: **דער ראָסטאווער ניגון**; בספר הניגונים הוא כונה גם: **דעם רבינ'ס ניגון,** ובעברית: **ניגונו של הרבי**; נקרא בעבר **דער סלאוויאנסעקר ניגון**) הוא ניגון חב"ד ללא מילים, אשר היה חביב על רבי שלום דובער שניאורסון (הרש"ב), בתקופת שהותו בעיר רוסטוב על הדון שברוסיה, ומכאן שמו. מכונה גם **ניגון הכנה** עקב הנוהג בקרב חסידי חב"ד לנגנו לפני שרבי מנחם מנדל שניאורסון היה אומר מאמר חסידות.

## רקע
בין השנים ה'תרע"ו עד ה'תר"פ, בעקבות מלחמת העולם הראשונה, שהה רבי שלום דובער שניאורסון (הרש"ב), האדמו"ר החמישי בשושלת חסידות חב"ד-לובביץ', בעיר רוסטוב על הדון שבדרום מערב רוסיה. בתקופה זו נהג לנגן את הניגון בשבתות, חגי ישראל וביומא דפגרא, ומכאן שמו.

ביומנו של חסיד חב"ד יעקב יוסף רסקין מתואר כי בקיץ ה'תרע"ח (1918) שהה שלום דובער שניאורסון בעיר סלאביאנסק-על-קובאן שבדרום מערב רוסיה ועל כן נקרא אז הניגון בשם "דער סלאוויאנסעקר ניגון", לפני שהומר לשם "דער ראָסטאווער ניגון". כמו כן צוין כי נוסח הניגון הגיע משמואל גוראריה, חסידו של הרש"ב.

תווי הניגון הובאו בספר הניגונים - חב"ד כניגון מספר מ"ד (44). וכן בתור ניגון מספר 74 במחברת ניגוני חב"ד של מ.ש. גשורי, שם הוא מתואר כ"ניגון קרליני בלבוש חב"די".

## ניתוח מוזיקלי ושימושים
עורך ספר הניגונים, המוזיקאי שמואל זלמנוב, כתב כי הניגון מביא את שומעיו לידי חשבון נפש וגעגועים ל"אלוהות". הניגון מכונה גם בתור **ניגון הכנה**, בעקבות הנוהג שהשתרש בקרב חסידי חב"ד לנגן את הניגון לפני שרבי מנחם מנדל שניאורסון היה אומר מאמר חסידות, ולעיתים אף לפני ניגון ארבע בבות של רבי שניאור זלמן מלאדי, במקום "ניגון הכנה לארבע בבות" הרגיל.

## ביצועים מוזיקליים
בתחילת שנות ה-60 של המאה ה-20 הופיע השיר באלבום "ניגוני חב"ד 2" של ניח"ח. בשנת 1998 הופיע באלבום הסולו, "ניגון הבעש"ט", של המוזיקאי אברהם פריד, בשנת 2006 הופיע באלבום "פסנתר עם נשמה" של זלמן גולדשטיין וירון גרשובסקי, וב־2010 הופיע באלבום "עצם הנשמה 1" של הזמר הישראלי יאיר כלב.

בנובמבר 2021 בוצע על ידי הזמר מוטי שטיינמץ, ובינואר 2023 בוצע על ידי המוזיקאי נאור כרמי ואחיה כהן אלורו.

## קישורים חיצוניים
* 
* 

## הערות שוליים

קטגוריה:ניגוני חב"ד
קטגוריה:שלום דובער שניאורסון
אילנה קליין

**אילנה קליין** (1943 – 13 באפריל 2023) הייתה פזמונאית וסופרת ישראלית, ניצולת השואה.

## ביוגרפיה
קליין נולדה ביער לזוג היהודים **קופילוביץ**, שברחו מהעיירה קורניץ (סמוך לעיר וילייקה בבלארוס) ליערות והתחבאו שם עם הפרטיזנים. בשנת 1948 עלתה עם הוריה לישראל, ובהמשך נשלחה לקיבוץ תל יוסף, עקב בריאותה הלקויה של אמה. בקיבוץ גדלה והתחנכה עד גיל 18, ואומצה על ידי משפחת יריב.

## קריירה
קליין 
עבדה כמורה לחינוך מיוחד, כתבה שירים וספרים.

### משוררת
קליין כתבה שירים מגיל צעיר. 
בעת שהייתה חיילת שלחו שניים משיריה למרדכי זעירא שהלחין אותם. בעקבות זאת הולחנו שירים נוספים שלה שהושרו על ידי זמרים ידועים בישראל.

קליין כתבה את השיר "זה לא סיפור, זו היסטוריה" ששרה עדן בן זקן בינואר 2022, והופץ בפולין במסגרת מסע פרסום על ידי עמותת "חסדי נעמי", כנגד בעלי אינטרס לסלף את עובדות השואה.

### סופרת
מרבית ספריה היו ספרי ילדים. 
בשנת 1987 היא הוציאה ספר ילדים בשם "ילד שלי מיוחד".

## חיים אישיים
לאחר שירותה הצבאי נישאה לאליעזר קליין בן ראשון לציון ושם הקימו בני הזוג את ביתם. נאבקה בסרטן הדם במשך שנים. קליין הלכה לעולמה ב-13 באפריל 2023 עקב זיהום בריאות. הותירה אחריה את בעלה, שלושה ילדים ושמונה נכדים.

## מספריה
* **ילד שלי מיוחד** – הוצאת מסדה
* **בארץ ההפכים** – הוצאת תמוז
* **אשנבים** – הוצאת דוד רכגולד, 1991
* **המתנה הכי יפה בעולם** – הוצאת ספר לכל, 2001
* **ניקה ויון** – הוצאת ספר לכל
* **ילד שעשועים** (2 ספרים) – הוצאת רמות, האוניברסיטה העברית
* **לרוץ אחר קסם המילים** (חמש מקראות) – הוצאת חן
* **קן לשלום** – הוצאת חן
* **אבא של שבת** – הוצאת סוכריות
* **בדמי הליל** – הוצאת תל יוסף
* **שיר געגועים** – הוצאת תל יוסף

## משיריה
* "מפליג מלח" – לחן: מרדכי זעירא, אתר זמרשת
* "נולדה, גדלה, פרחה" – מרדכי זעירא 
* "פרחה ברוח" – ביצוע: יהורם גאון
* "לילד הזה התפללתי", לחן: יוני רועה, ביצוע: איל גולן
* "אהובתי בת חמישים" – ביצוע: אביהו מדינה
* "חובק עולם" – לחן: יוני רועה, ביצוע: אופיר סלומון
* "דמעה" – לחן: מרדכי זעירא
* "אל תעירי את החלום" – ביצוע שלומי שבת
* "אתה אמרת לי"
* "בוא אל"
* "יחד בתקווה"
* "כוכב שביט"
* "מודה אני" - יעקב שוואקי 
* "שיהיה לי את הכוח"

## קישורים חיצוניים
* מילים לשירים של אילנה קליין, באתר "שירונט"
* אילנה קליין, ניצולת שואה, מספרת איך ניצלה ממוות בשואה ל Eden Ben Zaken – עדן בן זקן. השתיים צילמו לאחרונה קליפ ביחד לקמפיין No story history.
* 
* 
* 

## הערות שוליים

קליין
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2023
קטגוריה:ישראלים שנפטרו ב-2023
I Wanna Be Yours

**I Wanna Be Yours** היא פואמה מאת ג'ון קופר קלארק , באלבומו מ-1982 *Zip Style Method*. הפואמה זכתה לפרסום רחב על ידי עיבוד של ארקטיק מאנקיז באלבומם משנת 2013, *[[AM (אלבום)|AM]]*.

## הפואמה המקורית
הפואמה מספרת על אהבתו של אדם אחד לאחר, תוך שימוש במטאפורות סביב ציוד ביתי: 

הפואמה נכללה באנתולוגיה באנגלית של GCSE . קלארק עשה שימוש חוזר בשם השיר באוטוביוגרפיה שלו שפורסמה ב-2020.

בשנת 2023, הגרדיאן ציין כי "אם זה היה בעבר שיר החתונה האהוב בבריטניה, זה כעת השיר הבריטי האהוב בעולם, נקודה".

## גרסת ארקטיק מאנקיז

להקת הרוק האנגלית ארקטיק מאנקיז הביאה את השיר לקהל רחב יותר באמצעות עיבוד משלהם לפואמה באלבומם *[[AM (אלבום)|AM]]* משנת 2013. העיבוד מכיל מילים נוספות שנכתבו על ידי הסולן אלכס טרנר, והוא הופק על ידי ג'יימס פורד ורוס אורטון.

### מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי ארקטיק מאנקיז
קטגוריה:שירים באנגלית
קטגוריה:שירי פלטינה משולשת בארצות הברית
קטגוריה:שירי פלטינה בממלכה המאוחדת
סמל טוקלאו

**סמל טוקלאו** הוא סמל שבמרכזו תיבה מסורתית המגולפת מעץ המשמשת דייגים מקומיים בטוקלאו. באמצע התיבה צלב לבן והכיתוב בטוקלאית : "Tokelau mo te Atua" שפירושו "טוקלאו לאלוהים", אלה יחד משקפים את השפעת הנצרות על טוקלאו.

תיבת העץ, הנקראת "טולומה"", מהווה את מרכז הסמל. התיבה משמשת לנשיאת ציוד דיג בסירות קאנו או במכלי אחסון, והיא בעלת מכסה המתחבר אליה על ידי חוטים העשויים מסיבי קוקוס קלועים. החוטים העבים מעוצבים באופן המאפשר הידוק מיטבי של המכסה כך שאם הקופסה נופלת לים, תכולתה לא תישפך.
השימוש בתיבה מעיד על מרכזיות הדיג באי.

הסמל אושר כסמלה הלאומי של טוקלאו במאי 2008 על ידי המלכה אליזבת השנייה מלכת ממלכת ניו זילנד. לפני כן נעשה שימוש בסמלה של ניו זילנד ובדגל הניו זילנדי. במקביל אומץ דגל חדש.

הפרלמנט של טוקלאו (ה"גנרל פונו") משתמש בסמל זהה ובחלקו העליון תוספת של כתר אדוארד הקדוש, סמל הפרלמנט אושר ב-7 באוקטובר 2013 על ידי המושל הכללי והמלכה אליזבת השנייה.


Badge of the General Fono of Tokelau.svg|סמל הפרלמנט של טוקלאו עם כתר אדוארד הקדוש
Badge of the General Fono of Tokelau.jpg|אישור דגל הפרלמנט


## ראו גם

## קישורים חיצוניים
*סמל הגנרל פונו 
*הדגל והסמל של טוקלאו, באתר ממשלת טוקלאו 

## הערות שוליים

קטגוריה:טוקלאו
טוקלאו
טוקלאו
טל קוריצקי

**טל קוריצקי** הוא קצין בצה"ל בדרגת אלוף-משנה, המשרת כמפקד המכללה לפיקוד טקטי. קודם לכן שימש מפקד חטיבה 5, קצין אג"ם של אוגדת עזה ומפקד גדוד 932.

## ביוגרפיה
התגייס לצה"ל ועבר מסלול הכשרה כלוחם במסלול בני משקים בגדוד 50 של חטיבת הנח"ל, קורס מ"כים חי"ר וקורס קציני חי"ר. שירת כמפקד פלוגת החוד של גדוד 50.

בשנת 2019 מונה למפקד גדוד 932. ביוני 2021 מונה לקצין אג"ם של אוגדת עזה, וכיהן בתפקיד עד שנת 2023. ב-2023 הועלה לדרגת אל"ם ומונה למפקד חטיבה 5 עד לשנת 2025 ופיקד עליה בזמן הלחימה במלחמת חרבות ברזל, כולל במבצע עוז וניר. ביולי 2025 נכנס לתפקידו כמפקד המכללה לפיקוד טקטי.

במאי 2024 מונה להיות אחראי על ביצוע תחקיר טבח שבעה באוקטובר בגזרת זיקים וחוף זיקים.

## הערות שוליים

קטגוריה:מפקדי גדוד 932
קטגוריה:מפקדי חטיבה 5
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
רן אשכנזי

**רן אשכנזי** הוא קצין צה"ל בדרגת אלוף-משנה, אשר כיהן כמפקד עוצבת קלע דוד בין השנים 2022-2024.

## ביוגרפיה
אשכנזי התגייס לצה"ל. בשנים 2015–2017 כיהן כמפקד יחידת רוכב שמיים. לאחר מכן מונה לראש ענף הפעלת האש במרכז הלאומי לאימונים ביבשה. בשנת 2022 מונה למפקד עוצבת קלע דוד.

בשנת 2023 זכה בקטגוריית מח"ט יחידות השדה בבוחן כשירות קרבית לקצין.

## הערות שוליים

קטגוריה:אלופי-משנה בצה"ל
קטגוריה:מפקדי רוכב שמים
קטגוריה:מפקדי עוצבת קלע דוד
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
ארל ריי טומבלין

**ארל ריי טומבלין** (באנגלית: **Earl Ray Tomblin**; נולד ב-15 במרץ 1952) הוא פוליטיקאי אמריקאי, שכיהן כמושל ה-35 של מדינת וירג'יניה המערבית בין השנים 2010–2017. טומבלין, חבר המפלגה הדמוקרטית, היה חבר הסנאט של וירג'יניה המערבית במשך 31 שנה בשנים 1980–2011, מהן היה נשיא הסנאט מאז 1995. מתוקף תפקיד זה החליף את המושל ג'ו מנצ'ין כאשר זה התפטר ב-2010, ומשם נבחר באופן רשמי למושל המדינה.

## ביוגרפיה
טומבלין נולד במחוז לוגאן השוכן במערב וירג'יניה המערבית, בנם של פרדה מ. (לבית ג'ארֶל) וארל טומבלין. אמו הייתה בת 18 כשנולד. לטומבלין תואר ראשון מאוניברסיטת וירג'יניה המערבית , שם היה חבר באחווה קפא אלפא ולאחר מכן החל לימודי תואר שני במנהל עסקים באוניברסיטת מרשל. בשנת 1974 נבחר טומבלין לבית הנבחרים של וירג'יניה המערבית, ובשנים 1974 ו-1978 נבחר מחדש. בבחירות 1980 נבחר לראשונה אל הסנאט המדינתי, הבית העליון בבית המחוקקים של וירג'יניה המערבית, כנציג מחוז הבחירה השביעי. לאחר מכן נבחר מחדש כל ארבע שנים עד היבחרו למושל.

ב-3 בינואר 1995 נבחר טומבלין לנשיא ה-48 של הסנאט של וירג'יניה המערבית. עם כהונתו בת 17 שנים, הוא נשיא בסנאט בעל תקופת הכהונה הארוכה ביותר בהיסטוריה של וירג'יניה המערבית. בשנת 2000, כאשר הוכנס תיקון לחוקת המדינה בה הוגדר נשיא הסנאט גם כנושא תואר הכבוד "סגן המושל", נהפך טומבלין לסגן המושל הראשון במדינה. מחוז הבחירה אותו ייצג חלש על המחוזות בון, לינקולן, ויין, ולוגאן.

טומבלין הפך למושל וירג'יניה המערבית דה פקטו כאשר המושל ג'ו מנצ'ין התפטר מתפקידו משנבחר למלא את מקומו של רוברט בירד המנוח בסנאט של ארצות הברית. טומבלין הוא האדם הראשון שכיהן כמושל בפועל תחת החוקה הנוכחית של וירג'יניה המערבית. בעודו מושל בפועל, שמר טומבלין גם על התואר נשיא הסנאט, לפי חוקת המדינה. עם זאת, הוא לא השתתף בעסקי חקיקה או עמד בראש הסנאט בזמן שהוא ממלא מקום המושל.

ב-2011 הצהיר טומבלין על רצונו להתמודד באורח רשמי לתפקיד המושל. בעקבות פסק דין של בית המשפט העליון לערעורים של וירג'יניה המערבית ב-18 בינואר 2011, נקבעו בחירות מיוחדות לתפקיד המושל ב-4 באוקטובר 2011. טומבלין ניצח תחילה בבחירות המקדימות של המפלגה הדמוקרטית שם גבר על ששה מתמודדים אחרים, בעוד איש העסקים ביל מלוני נבחר למועמד המפלגה הרפובליקנית. טומבלין העפיל לבחירות הכלליות וניצח את מלוני. הוא הושבע לתפקיד המושל ב-13 בנובמבר 2011. מיד לפני השבעה כמושל, התפטר טומבלין רשמית הן מנשיאות הסנאט והן מהסנאט עצמו.

טומבלין התמודד לכהונה מלאה בבחירות 2012, וניצח את מלוני בהתמודדות חוזרת. במהלך הבחירות לנשיאות ארצות הברית 2016 הביע את תמיכתו בעמיתתו הדמוקרטית הילרי קלינטון. טומבלין הוא מתנגד להפלות. על אף זאת, במרץ 2014 הטיל טומבלין וטו על הצעת חוק שאסרה על הפלות בווירג'יניה המערבית לאחר 20 שבועות היריון, בנימוק כי האיסור מעלה בעיות חוקתיות. במרץ 2015 שוב הטיל טומבלין וטו על הצעת החוק; עם זאת, הווטו שלו נדחה בידי בית המחוקקים המדינתי. סקר שנערך במאי 2013 בידי האסטרטג הרפובליקני מארק בלנקנשיפ הראה ששיעור התמיכה בטומבלין עמד על 69%, ללא שינוי לעומת חודשיים קודם לכן.

כהונתו של טומבלין תמה בינואר 2017, ומאז פרש לגמלאות.

## קישורים חיצוניים

## הערות שוליים

קטגוריה:אמריקאים ילידי וירג'יניה המערבית
קטגוריה:בוגרי בית הספר למשפטים באוניברסיטת וירג'יניה המערבית
קטגוריה:בוגרי אוניברסיטת מארשל
קטגוריה:חברי בית המחוקקים של וירג'יניה המערבית
קטגוריה:סגני מושלי וירג'יניה המערבית
קטגוריה:מושלי וירג'יניה המערבית
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1952
ג'רי ברנס

**ג'רי ברנס** (באנגלית: **Jere Burns**; נולד ב-15 באוקטובר 1954) הוא שחקן אמריקאי.

## ביוגרפיה
ברנס נולד בקיימברידג' שבמסצ'וסטס, לאחר סיום לימודיו באוניברסיטת מסצ'וסטס אמהרסט הוא עבר למנהטן ושיחק את דון חואן בפסטיבל שייקספיר בניו יורק, בברודוויי הופיע בין היתר במחזמר היירספריי.

הוא ביצע את הופעתו הטלוויזיונית הראשונה בסדרה "The Psychiatrist", לאחר מכן היה לו תפקיד משני בסדרת המשטרה "בלוז לכחולי המדים", הוא גילם מנהל תחנת טלוויזיה בקומדיית המצבים "בוקר טוב מיאמי", ב-2010 החל לשחק בסדרה צדק פרטי.

בקולנוע היו לו תפקיד קטן בסרט "Touch and Go" לצד מייקל קיטון, ב-1998 שיחק בסרט הקומדייה "ענק שלי", הוא גילם את אביה של לינדזי לוהן בסרט הטלוויזיה בובה אמא, גילם את מנהל בית הספר בסרט הנעורים נשף סיום.

בשנת 2024 גילם את עורך הדין לואלין מאת׳רס בסדרת המסתורין "מוות ופרטים אחרים" (אנ') של רשת הולו.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת מסצ'וסטס אמהרסט
קטגוריה:אמריקאים שנולדו ב-1954
ראובן נמני

**ראובן נמני** (נולד ב-15 ביוני 1945, דרנה, המינהל הצבאי הבריטי בלוב ), הוא כדורגלן עבר ישראלי, אשר שיחק לרוב בעמדת המגן השמאלי, ומזוהה בעיקר עם קבוצות מכבי יפו ובית"ר תל אביב.

## קורות חייו
ראובן נמני נולד ב-1945 בעיר הנמל דרנה שבלוב. הוריו היו ניצולי שואת יהודי לוב, ובמהלך מלחמת העולם השנייה נכלאו במחנה הריכוז ג'אדו. בהמשך, שרדו את הפרעות שהתחוללו ב-1948. ב-1949, במהלך העלייה ההמונית עלתה המשפחה לישראל, הגיעה לבאר יעקב ובהמשך התיישבה ברמלה. ב-1953 החל נמני לשחק כדורגל בקבוצת מכבי רמלה אשר נוהלה על ידי יוצאי בולגריה וב-1962, בראשיתה של עונת 1962/1963 בליגה א' עלה לקבוצה הבוגרת. בסיום העונה ירדה הקבוצה לליגה השלישית. יכולתו הגבוהה של נמני במגרש הובילה להעברתו לקבוצת מכבי יפו, אשר אומנה על ידי נוטקו ולב וסיימה את עונת 1963/1964 בליגה הלאומית כסגנית האלופה. משחק הליגה הראשון שלו נערך ב-3 באוקטובר 1964 במחזור הראשון של עונת 1964/1965 בליגה הלאומית מול מכבי פתח תקווה באצטדיון בלומפילד. את הקריירה החל נמני כקיצוני, ובהמשך לאחר עזיבתו של מוצי ליאון לדרום אפריקה הוצב כמגן שמאלי.

ב-1966 זומן נמני לנבחרת ישראל בכדורגל על ידי המאמן מילובן צ'יריץ', נכלל בסגל הרחב, אך לא שיחק במשחקים בינלאומיים רשמיים. נמני שיחק בשורות מכבי יפו עד לעונת 1969/1970 בליגה הלאומית. הקבוצה אשר אומנה על ידי איינשטיין קליש ירדה בסיום העונה לליגה השנייה. משחקו הליגה האחרון שלו בשורות מכבי יפו נערך ב-2 במאי 1970 מול הפועל באר שבע. בסך הכל שיחק נמני ב-156 משחקי ליגה בשורות מכבי יפו ובהם כבש 21 שערים. בעונת 1970/1971 בליגה הלאומית עבר לשחק בקבוצת בית"ר תל אביב וזאת עד לראשיתה של עונת 1975/1976. נמני נפצע ובהמשכה של העונה שיחק בבית"ר רמלה. בהמשך, שיחק שתי עונות בסקציה נס ציונה, שלוש עונות בהפועל באר יעקב ושתי עונות במכבי רמלה. ב-1983 פרש ממשחק פעיל. לאחר הפרישה, עבר נמני קורס מאמני כדורגל ואימן מספר שנים ילדים ונוער במסגרת בית ספר לכדורגל מטעם עיריית רמלה.

## חיים אישיים
ראובן נמני מתגורר ברמלה ומתפרנס כנהג מונית. הוא נשוי לשושנה והם הורים ל-3 ילדים וסבים לנכדים ונינים. אחיו של ראובן היה הכדורגלן מאיר נמני, ואחיינו הוא אבי נמני.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* מכבי חיפה-מכבי יפו, 31 בדצמבר 1966, באתר מכבי חיפה
* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמלה: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני סקציה נס ציונה
קטגוריה:כדורגלני נבחרת ישראל
קטגוריה:ישראלים ילידי לוב
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1945
סמל אי הפסחא

ממוזער|סמל אי הפסחא
**סמל [[אי הפסחא (פרובינציה)|אי הפסחא]]** הוא סמל בצבע צהוב המורכב משתי ציפורים המסודרות באופן סימטרי סביב ציר אנכי, הציפורים מחוברות באזור הרגליים והכנפיים. מוטיב הציפורים נקרא בשפת הרפה נוי "מאנו פירי" שפירושו "איחוד הציפורים" והוא מסמל את האיחוד והאהבה בין שני אנשים, על אף שמקורו אינו ידוע.

סמל הציפורים נמצא במספר גרסאות בתחריטים ובציורים. וכן קיים דמיון בינו לבין סמל ציפור ה"מנטורה" הקדושה לאנשי הרַפַּה נוּי. האגדה מספרת שהאל מאקה-מאקה שלח את הציפורים הללו מדי שנה כדי לנדוד ולהביא שפע ורווחה לעמו. הגעתן בלהקות הייתה מסמלת מזל והן היו מקננות בחלקים שונים של האי.

## ראו גם

## קישורים חיצוניים

## הערות שוליים

קטגוריה:אי הפסחא

אי הפסחא
אי הפסחא